Ir-Regolament tal-Kummissjoni (KEE) Nru 1004/83
tas-27 ta’ April 1983
li jemenda għall-14-il darba r-Regolament (KEE) Nru 2730/81 li jistabilixxi lista ta’ aġenziji importaturi fi stati mhux membri illi huma intitolati li joħorġu sejħa għal offerti għal xogħol fis-settur tal-ħalib u tal-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq tal-ħalib u tal-prodotti tal-ħalib [1], kif l-aħħar emendat permezz ta’ Regolament (KEE) Nru 1183/82 [2], u partikolarment permezz ta’ Artikolu 13(3) u 17 (4) ta’ l-istess Regolament,
Billi r-Regolament tal-Kummissjoni (KEE) Nru 2730/81 [3], kif l-aħħar emendat permezz ta’ Regolament (KEE) Nru 763/83 [4], stabilixxa lista ta’ aġenziji fi stati importaturi mhux membri illi huma intitolati li joħorġu stedin għat-tenders fis-settur tal-ħalib u tal-prodotti tal-ħalib;
Billi, minħabba l-iktar informazzjonijiet reċenti disponibbli lill-Kummisjoni dwar prattiċi tal-kummerċ segwiti fl-istati importaturi konċernati u dwar in-natura uffiċjali tal-aġenziji in kwistjoni, dan ir-Regolament għandu jiġi emendat;
Billi l-miżuri illi jipprovdi għalihom dan ir-Regolament huma konformi ma’ l- opinjoni tal-Kumitat ta’ Ġestjoni tal-Ħalib u tal-Prodotti tal-Ħalib,
ADOTTAT DAN IR-REGOLAMENT:
Artikolu 1
L-Anness għar-Regolament (KEE) Nru 2730/81 qiegħed jiġi emendat kif ġej:
Il-lista tal-organizzazzjonijiet li joħorġu l-appalti għandha tiġi kompletata permezz taż-żieda tal-organizzazjoni segwenti, u meta jiddaħlu għandha ssir bl-ordni alfabetika tal-pajjiż importatur:
Stat importatur | Organiżżazzjoni li toħroġ it-tender |
Bangladesh | Direttorat Ġenerali tal-Ministeru tad- Difiża, New Airport Road Tejgaon Dacca |
Artikolu 2
Dan ir-Regolament sejjer jidħol fis-seħħ wara tlett ijiem mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmula fi Brussel, fis-27 ta’ April 1983.